# Hashire Merosu

| *"Hashire Merosu"* |
| --- |
| Autor(i) | Osamu Dazai |
| Originalni naslov | *走れメロス* |
| Naslov prijevoda | *Trči, Melos!* |
| Država |  Japan |
| Jezik | japanski jezik |
| Žanr(ovi) | kratka priča |
| Izdavač | *Shinchō* |
| Datum izdanja | svibanj 1940. |

"**Hashire Merosu**" (japanski: 走れメロス, *"**Hashire Merosu**"*?  ; srpskohrvatski: "Trči, Melos!") je kratka priča japanskog pisca Osamua Dazaija koja je prvi put objavljena u časopisu *Shinchō* u svibnju 1940. godine. U lipnju iste godine objavljena je u sklopu zbirke *Ženski dvoboj* (japanski: 女の決闘, *, Onna no Kettō*?). Danas se smatra klasikom moderne japanske književnosti, a od 1956. godine je standardni dio školskog i lektirnog programa u japanskim srednjim školama. Priča se bavi temama prijateljstva i iskrenosti, a govori o mladom pastiru Melosu koji mora dokazati okrutnom kralju da je spreman žrtvovati vlastiti život i ispuniti obećanje kako bi spasio život svog prijatelja Selinuncija. "Hashire Merosu" jedno je od najpoznatijih i najutjecajnijih djela Osamua Dazaija.

Priča nije originalna već je, kako posljednja rečenica rukopisa otkriva, temeljena na "antičkim legendama i poeziji Friedricha Schillera", odnosno baladi *Die Bürgschaft* (srpskohrvatski: *Jamstvo*), kako navodi Izumi Hasegawa, s tim da je Dazai promijenio imena glavnih likova. Schillerova je balada, s druge strane, temeljena na legendi o Damonu i Fintiji, starogrčkoj legendi koju je prvi zapisao rimski pisac Gaj Julije Higin. Međutim, kasnije istraživanje Tabita Kakute otkrilo je priča zapravo temeljena na prijevodu Schillerove balade koji je pod naslovom *Taoc* (japanski: 人質, *, Hitojichi*?) izašao u zbirci *Nova zbirka Schillerovih pjesama*; autor prijevoda bio je Takanori Oguri, a Dazai je u cijelosti preuzeo određene dijelove iz tog prijevoda.

Dazaijeva priča, međutim, proširuje izvorni tekst i dodaje nove scene, analizu ljudskih slabosti, psihološku karakterizaciju likova, humor i vještu naraciju.

## Sinopsis

Damon i Fintija, ilustracija H. A. Guerbera iz 1896. godine.
Mladi pastir s istančanim osjećajem za pravdu imena Melos odlazi u grad kako bi obavio pripreme za vjenčanje svoje sestre. Kada dođe u grad, vidi da se radi o bijednom mjestu koje pati pod tiranijom kralja Dionizija, okrutnog vladara koji je ubio mnogo ljudi zbog svog nepovjerenja prema njima. Tužan i bijesan zbog nepravde, Melos odluči ubiti kralja Dionizija, ali kraljeva ga straža uhapsi prije nego što uspije išta učiniti. Kralj ga osudi na smrti, međutim Melos ga moli za jednu uslugu – da mu pusti da se vrati na selo za vjenčanje svoje sestre, nakon čega će se vratiti u grad i dopustiti kralju da izvrši kaznu; kao jamstvo, ponudi mu svog prijatelja Selinuncija za taoca. Kralj pristane i da Melosu tri dana da ode i vrati se te mu zaprijeti da će ubiti Selinuncija ako Melos bude imalo zakasnio; Melos mu napominje da mu nije namjera spasiti vlastiti život. Kada Selinuncije čuje za ovo, pristane biti kraljev taoc bez ikakvih dodatnih pitanja jer vjeruje svom prijatelju.

Natrag na selu, Melos ubrzava sestrino vjenčanje i hitno napušta selo, ali ne otkriva im pravi razlog svoje žurbe. Sljedećeg jutra prespava, zbog čega mora trčati prema gradu. Na putu ga snađu mnoge nedaće, među kojima su puknuti most i brdski razbojnici, a uz to se toliko iscrpio da je u jednom trenutku gotovo odustao. Međutim, razmišljajući o posljedicama svog odustanka tijekom kratkog odmora, Melos je pronašao novu snagu i pojurio prema gradu, stigavši točno na vrijeme da spriječi Selinuncijevo pogubljenje.

Melos moli svog prijatelja da ga udari jer ga je gotovo izdao, a Selinuncije isto moli Melosa jer je sumnjao da ga je prevario. Posvjedočivši istinskom prijateljstvu i iskrenosti, kralj Dionizije preispituje svoje stavove i oslobađa obojicu.

## Reference

## Literatura

* 太宰治 (1988-10-25). *太宰治全集 3*. ちくま文庫、太宰治全集. 筑摩書房. ISBN 978-4-480-02253-0. OCLC 674335202.
* 小野正文 (2001). „7 「走れメロス」の素材について”. u: 山内祥史. *太宰治「走れメロス」作品論集*. クレス出版. str. 54-68. ISBN 978-4-8773-3111-5.
* 角田旅人 (2001). „12「走れメロス」材源考”. u: 山内祥史. *太宰治「走れメロス」作品論集*. クレス出版. str. 122-144. ISBN 978-4-8773-3111-5.
* Guerber, H. A. (2010-10-27) (en). *The Story of the Greeks* (paperback izd.). Scotts Valley, California: Createspace Independent Pub. ISBN 978-1-4563-1499-6. OCLC 1033617653.
* 佐野幹 (2022-10-01). *「走れメロス」のルーツを追う―ネットワークグラフから読む「メロス伝説」*. 大修館書店. ISBN 978-4-469-22276-0.
* 杉田英明 (2002-11-28). „第7章 走れメロス”. *葡萄樹の見える回廊─中東・地中海文化と東西交渉*. 岩波書店. ISBN 978-4-0002-4616-3. OCLC 676198495.
* 杉田英明 (2001). „22 〈走れメロス〉の伝承と地中海・中東世界”. u: 山内祥史. *太宰治「走れメロス」作品論集*. クレス出版. str. 288-350. ISBN 978-4-8773-3111-5.
* 檀一雄 『小説 太宰治』
	+ 六興出版社 - 檀一雄 (1949). *小説 太宰治*.
	+ 審美社 - 檀一雄 (1964). *小説 太宰治*. ASIN B000JAFVXC.
	+ 岩波書店 - 檀一雄 (2000-02-16) [1964]. *小説 太宰治*. 岩波現代文庫 文芸12. 沢木耕太郎 解説 (初版 izd.). ISBN 978-4-00-602012-5. OCLC 44581975.
	+ 小学館 - 檀一雄 (2019-06-13) [1964]. *小説 太宰治*. P+D BOOKS (初版 izd.). ISBN 978-4-09-352366-0. OCLC 1107500918.
* 中村三春 (9 2021). „太宰治の物語芸術 : 作品集『女の決闘』より” (PDF). *昭和文学研究* (昭和文学会). DOI:10.50863/showabungaku.83.0\_31.
* 長谷川泉 (1967). *新編 近代名作鑑賞 : 鑑賞方法の70の実例*. 至文堂.
* Opitz, Theodor; Weinhold, Alfred, ur. (1893). „Valerius Maximus, IV, 7, ext.” (la). *Chrestomathie aus Schriftstellern der sogennanten silbernen Latinität für den Schulgebrauch* (2 izd.). Leipzig: B. G. Teubner. str. 172. Pristupljeno 2023-10-02.

## Vanjske veze

* *Hashire Merosu* at Aozora Bunko (`ja`)
* *Hashire Merosu*—in rōmaji (`ja`)